als_Latn dik_Latn sag_Latn
1-Zoti ekziston, mund të ekzistojë, duhet të ekzistojë apo nuk ekziston?
Besoj se nuk ekziston Zoti që krijoi botën dhe njeriun në shtatë ditë, por besoj se ekziston Zoti që njeriu ka krjiuar si projeksion të dëshirave dhe frikërave të tij.
2. Gjuha shqipe ju duket e pasur, e varfër, apo si të tjerat?
Nuk ka gjuhë të pasur apo të varfër; ka përdorues të zotë e të pazotë të gjuhës.
3. Njerëzit janë esencialisht të mirë, apo janë esencialisht të këqij?
Njeriu është i mirë. Njerëzit janë të këqinj.
4. Do të ishit dakord që fëmija juaj të merrte pjesë në lojën televizive “Big
Brother”?
Jo
5. Harmonia ndërfetare në Shqipëri është një legjendë apo një realitet i bukur?
Po t’i referohem Shkodrës, qytetit ku kam lindur, harmonia fetare ka qenë realitet i bukur dikur. Sot po kthehet në legjendë.
6. Shihni ndonjë unitet të qartë kulturor midis Shqipërisë e Kosovës?
Nuk shoh ndonjë unitet kulturor, dhe s’e kuptoj pse duhet të ketë...?
7. Cili është njeriu më i rëndësishëm, numrin e të cilit e keni në phonebook?
Rëndësia e njerëzve për secilin prej nesh ndryshon nga koha në kohë. Aktualisht është numri i financierit të Universitetit Europian të Tiranës. JJJ
8. Mendoni se në botën e sotme demokratike (mund të) bëhen vrasje për arsye shtetërore?
Po, mund të bëhen vrasje për arësye (pu)shtetërore.
9. Fan Noli udhëhoqi një grusht shteti apo një revolucion demokratik në vitin 1924?
Kemi lexuar që ishte edhe revolucion demokratik, edhe grusht shteti. A ishte më shumë grusht shteti apo revolucion demokratik këtë s’di ta them.
10. Ajo që komunistët e kanë quajtur “Lufta Nacionalçlirimtare”, ka qenë sipas jush edhe luftë civile?
Çdo luftë, me gjithë qëllimet “e mira”, me të cilat mundohet ta përligjë veten, pjell monstruozitet. E tillë ishte edhe Lufta Nacionalçlirimtare.
11. Nëse do t’ju kërkonin të veçonit ndonjë arritje të diktaturës komuniste pesëdhjetëvjeçare, çfarë do të thoshit?
Në rrethana normale mund të konsideronim arritje disa vepra hidroenergjitike apo tharje kënetash, por duke qenë se këto janë bërë me punën e detyruar të qindra e mijëra të burgosurve politikë, ato nuk kemi pse t’i konsiderojmë si arritje. Mund të konsideronim masivizimin e arsimit, por mos harroni se në të njëjtën kohë diktatura i kalbi në burg të gjithë intelektualët e rinj që sapo kishin kryer studimet jashtë shteti. Siç e shihni arritjet e diktaturës relativizohen sakaq po të marrësh në konsideratë çmimin me të cilin ato u kryen.
12. Sikur të kishit jetuar në vitet e Luftës së Dytë Botërore, do të rreshtoheshit me partizanët, me Ballin Kombëtar, apo do të qëndronit asnjanës?
Nuk e di.
13. Largimi i Ahmet Zogut nga Shqipëria në prill të vitit 1939 është një gjest i qortueshëm apo i kuptueshëm?
Nuk preferoj t’i gjykoj etikisht veprimet e njerëzve të kryera në situata presioni të gjithfarëllojshëm. Por le të themi se largimi i Zogut mund të konsiderohet politikisht i qortueshëm dhe njerëzisht i kuptueshëm.
14. Do të ishit dakord të përkthehej në gjuhën shqipe “Mein Kampf” i Adolf Hitlerit?
Patjetër!
15. Cili është njeriu më i rëndësishëm, me të cilin ju keni bërë një fotografi?
Besoj se e keni fjalën për “rëndësinë” që buron nga mbajtja e një posti të lartë shtetëror? Me politikanë të lartë të shtetit shqiptar.
16. Çfarë ishte në të vërtetë ajo që ndodhi në vitin 1997?
Dështimi i klasës politike shqiptare në menaxhimin e shtetit.
17. Mendoni se do të ishit në gjendje të vrisnit një njeri në kushtet, kur ky njeri kërcënon jetën tuaj apo të të dashurve tuaj?
Akoma s’kam dëgjuar për një krim që nuk do kisha mundur ta kryeja edhe vetë – thotë Gëte.
18. Ne shqiptarët jemi europianë me titull të plotë?
Ne jemi evropianë! S’kemi nevojë edhe për titull.
19. Në cilën ngjarje të madhe të historisë botërore do donit të kishit qënë protagonist?
Tek një e tillë unë kam qenë protagonist: në rrëzimin e diktaturës në Shqipëri.
20. Me cilin personazh të historisë së Shqipërisë do kishit dashur të bënit një bisedë të gjatë e të shtruar?
Me Enver Hoxhën.
21. Cili është libri që po lexoni?
“Propaganda” i Jacques Ellul dhe “Moral Minds” i Marc Hauser
22. Cili komb europian ju ndjell më shumë me historinë e me kulturën e vet?
Italia.
23. Si do reagonit, sikur të merrnit vesh se djali/vajza juaj është homoseksual(e)?
Nuk do ndjehesha fort i lumtur, por do ta respektoja stilin e tij/saj të jetës.
24. Keni frikë nga vdekja?
As mendimi e as ndjenjat nuk njohin kufij. Përgjithësisht mendoj se kufijtë nuk ekzistojnë. Është frika nga vdekja ajo që përcakton kufinjtë. Dhe mendoj se është mirë kështu. Frikë kam nga njerëzit që nuk kanë frikë nga vdekja!
25. Ç’është Atdheu?
Kujtimet e mia të fëmijërisë, oborret me lule, bahçet mbushur me fiq e kumbulla, likenet e gurëve të lëmuar nga koha…
als_Latn als_Latn als_Latn als_Latn als_Latn als_Latn als_Latn pag_Latn min_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn cat_Latn als_Latn srd_Latn als_Latn als_Latn als_Latn als_Latn als_Latn als_Latn